Document ID: 32007R1037

KOMISSION ASETUS (EY) N:o 1037/2007,
annettu 29 päivänä elokuuta 2007,
tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 2 kohdan,
on kuullut tieteellistä tarkasteluryhmää,
sekä katsoo seuraavaa:
(1)
Komissio voi asetuksen (EY) N:o 338/97 4 artiklan 6 kohdan nojalla rajoittaa tiettyjen lajien tuontia yhteisöön kyseisen kohdan a-d alakohdassa säädetyin edellytyksin. Lisäksi luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 täytäntöönpanoa koskevista yksityiskohtaisista säännöistä 4 päivänä toukokuuta 2006 annetussa komission asetuksessa (EY) N:o 865/2006 (2) säädetään kyseisten rajoitusten täytäntöönpanotoimenpiteistä.
(2)
Luettelo lajeista, joiden tuonti yhteisöön on kielletty toistaiseksi, on viimeksi vahvistettu tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi 25 päivänä helmikuuta 2003 annetussa komission asetuksessa (EY) N:o 349/2003 (3).
(3)
Euroopan unionin laajentuminen 1 päivänä tammikuuta 2007 käsittämään 27 jäsenvaltiota edellyttää, että kyseisestä luettelosta poistetaan kohdat, joiden perusteella on kielletty toistaiseksi tiettyjen uusista jäsenvaltioista peräisin olevien lajien tuonti.
(4)
Viimeaikaisten tietojen perusteella tieteellinen tarkasteluryhmä on todennut, että tiettyjen neuvoston asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä maista yhteisöön ei kielletä toistaiseksi. Tämän vuoksi olisi kiellettävä toistaiseksi seuraavien lajien tuonti yhteisöön: Capra falconeri Uzbekistanista (metsästysmuistot); Manis temminckii Kongon demokraattisesta tasavallasta; Hieraaetus ayresii, Polemaetus bellicosus, Sagittarius serpentarius, Poicephalus gulielmi, Glaucidium perlatum, Scotopelia bouvieri ja Chamaeleo montium Kamerunista; Torgos tracheliotus Kamerunista ja Sudanista; Coracopsis vasa Madagaskarista; Otus leucotis Guineasta; Geochelone sulcata Togosta (tarhatut yksilöt); Pelochelys cantorii, Hippocampus barbouri, H. comes, H. histrix ja H. spinosissimus Indonesiasta; Strombus gigas Grenadasta; Agaricia agaricites Haitilta; Platygyra sinensis Tongasta; Dendrobium bellatulum, D. wardianum ja Phalaenopsis parishii Vietnamista.
(5)
Tieteellinen tarkasteluryhmä on myös päätellyt, että tuoreimpien käytettävissä olevien tietojen perusteella ei ole enää tarpeen kieltää seuraavien lajien tuontia yhteisöön: Kinixys erosa Togosta; Phelsuma minuthi ja Furcifer pardalis (tarhatut yksilöt) Madagaskarista; Chamaeleo gracilis (tarhatut yksilöt, joiden pituus kuonosta peräaukkoon on alle 8 cm), Chamaeleo senegalensis (tarhatut yksilöt, joiden pituus kuonosta peräaukkoon on alle 6 cm) ja Varanus exanthematicus (tarhatut yksilöt, joiden pituus on alle 35 cm) Togosta; Strombus gigas Antiguasta ja Barbudasta, Barbadoksesta, Dominicasta, Trinidad ja Tobagosta; Galanthus nivalis Bulgariasta; Pericopsis elata Keski-Afrikan tasavallasta ja Kongon tasavallasta; Ophrys insectifera, O. sphegodes, Orchis papilionacea ja O. simia Romaniasta.
(6)
Kaikkien niiden lajien alkuperämaita, joita tässä asetuksessa säädettävät uudet yhteisöön tuontia koskevat rajoitukset koskevat, on kuultu asiasta.
(7)
Edellä mainitun vuoksi olisi muutettava luetteloa lajeista, joiden tuonti yhteisöön on kielletty toistaiseksi. Kun otetaan huomioon aiempien muutosten määrä, asetus (EY) N:o 349/2003 olisi selkeyden vuoksi korvattava.
(8)
Tässä asetuksessa säädetyt toimenpiteet ovat luonnonvaraisen eläimistön ja kasviston kauppaa käsittelevän komitean lausunnon mukaisia,
ON ANTANUT TÄMÄN ASETUKSEN:
1 artikla
Jollei asetuksen (EY) N:o 865/2006 71 artiklan säännöksistä muuta johdu, kielletään toistaiseksi tämän asetuksen liitteessä lueteltujen luonnonvaraisten eläin- ja kasvilajien yksilöiden tuonti yhteisöön.
2 artikla
Kumotaan asetus (EY) N:o 349/2003.
Viittauksia kumottuun asetukseen pidetään viittauksina tähän asetukseen.
3 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä elokuuta 2007.

Labels: 3
20